Sóterápia: Forró gőz vagy infralámpa?
Ősi gyógymód, de még ma is az egyik leghatékonyabb: megfázás esetén a helyi meleg alkalmazása. Erre szolgál a gőzölés (vagyis inhalálás) és az annál sokkal egyszerűbben kivitelezhető "lámpázás", vagyis az infralámpa használata. Az infrasugarak ugyanis behatolnak a mélyebb területekre, mint pl. az orr melléküregeibe, és azokat felmelegítve segítik elő a gyógyulást, illetve akadályozzák meg a súlyosabb tünetek kialakulását.
A lakásban a szokásosnál is gyakrabban kell szellőztetni! A betegség miatt megsokszorozódik a vírusok száma a légtérben, s ezeket az ismételt, de egyszerre csak néhány percig tartó levegőztetéssel távolíthatjuk el a legjobban (így ugyanis a lakás sem hűl le).
"Ha kezelik a náthát, hét nap alatt meggyógyul, ha nem kezelik, eltarthat egy hétig is" - ez a régi mondás jól illusztrálja, hogy a vírusoknak ma még nincsen valóban hatékony gyógyszere: magának a szervezetnek kell legyőznie őket. Semmi értelme tehát antibiotikumot szedni, mert úgyis hatástalanok, és csak a pénztárcánkat apasztjuk vele. Mindaddig, amíg a szervezetünk az erősebb - és ez szerencsére az esetek legtöbbjében így van -, és szövődmény nem jelentkezik, elegendő a kezelést a fenti módszerekkel folytatni.
Ha láz, ízületi fájdalmak, hasmenés, hányás vagy más, már nem a nátha tünetei közé tartozó jelenség mutatkozik, forduljunk kezelőorvosunkhoz, ő meg tudja ítélni, hogy valóban másik betegségről van-e szó, és szükséges-e a terápián módosítani. Nélküle ne kezdjünk el szedni semmiféle, egyébként csak receptre felírható, de a házipatikában esetleg mégis meglévő gyógyszert!
Forrás: Vitalmed
Címkék: gyógymód immunrendszer influenza megfázás meghűlés sóterápia
Ágynyugalom?